CELEX: 62017CN0169
Language: lt
Date: 2017-04-03 00:00:00
Title: Byla C-169/17: 2017 m. balandžio 3 d. Tribunal Supremo (Ispanija) pateiktas prašymas priimti prejudicinį sprendimą byloje Asociación Nacional de Productores de Ganado Porcino/Administración del Estado

19.6.2017   
            
            
               LT
            
            
               Europos Sąjungos oficialusis leidinys
            
            
               C 195/14
            
         2017 m. balandžio 3 d.Tribunal Supremo (Ispanija) pateiktas prašymas priimti prejudicinį sprendimą byloje Asociación Nacional de Productores de Ganado Porcino/Administración del Estado
   
   (Byla C-169/17)
   (2017/C 195/19)
   Proceso kalba: ispanų
   
      Prašymą priimti prejudicinį sprendimą pateikęs teismas
   
   
      Tribunal Supremo
   
   
      Šalys pagrindinėje byloje
   
   
      Pareiškėja: Asociación Nacional de Productores de Ganado Porcino
   
   
      Atsakovė: Administración del Estado
   
   
      Prejudiciniai klausimai
   
   
               1.
            
            
               Ar SESV 34 ir 35 straipsniai aiškintini kaip draudžiantys nacionalinę teisės normą, kaip antai 2014 m. sausio 10 d. Karaliaus dekreto 4/2014, kuriuo patvirtinamas iš Iberijos veislės kiaulių gaminamos mėsos, kumpio, mentės ir nugarinės kokybės standartai, 8 straipsnio 1 dalis, pagal kurią žodis „Iberijos“ gali būti naudojamas žymint Ispanijoje pagamintus arba parduodamus gaminius tik su sąlyga, kad intensyvios kiaulininkystės ūkiuose Iberijos veislės kiaules auginantys ūkininkai gyvūnui, kurio gyvas svoris yra daugiau nei 110 kg, skiria 2m2 laisvo grindų ploto, nors tokiu atveju, kaip numatyta pačioje normoje, taip siekiama pagerinti atitinkamų gaminių kokybę?
            
         
               2.
            
            
               Ar 2008 m. gruodžio 18 d. Tarybos direktyvos 2008/120/EB, nustatančios būtiniausius kiaulių apsaugos standartus (1), 3 straipsnio 1 dalies a punktas, atsižvelgiant į tos pačios direktyvos 12 straipsnį, turi būti aiškinamas kaip draudžiantis nacionalinę teisės normą, kaip antai 2014 m. sausio 10 d. Karaliaus dekreto 4/2014, kuriuo patvirtinamas iš Iberijos veislės kiaulių gaminamos mėsos, kumpio, mentės ir nugarinės kokybės standartai, 8 straipsnio 1 dalis, pagal kurią žodis „Iberijos“ gali būti naudojamas žymint Ispanijoje pagamintus arba parduodamus gaminius tik su sąlyga, kad intensyvios kiaulininkystės ūkiuose Iberijos veislės kiaules auginantys ūkininkai gyvuliui, kurio gyvasis svoris yra daugiau nei 110 kg, skiria 2m2 laisvo grindų ploto, nors tokia nacionaline norma siekiama ne konkrečiai užtikrinti didesnę kiaulių apsaugą, o pagerinti gaminių kokybę?
               Jeigu į pirmesnį klausimą būtų atsakyta neigiamai, ar Direktyvos 2008/120 12 straipsnis, aiškintinas, atsižvelgiant į SESV 34 ir 35 straipsnius, kaip draudžiantis normą, kaip antai Karaliaus dekreto 4/2014 8 straipsnio 1 dalį, pagal kurią siekiant ne didesnės kiaulių apsaugos, bet geresnės Ispanijoje pagamintų ir parduodamų gaminių kokybės, reikalaujama, kad kitų valstybių narių gamintojai laikytųsi tokių pačių gyvulių laikymo sąlygų, kaip ir Ispanijos gamintojai, tam, jog iš šių kiaulių pagaminti gaminiai galėtų būti žymimi minėtame dekrete numatytu prekiniu pavadinimu?
            
         
               3.
            
            
               Ar SESV 34 ir 35 straipsniai aiškintini kaip draudžiantys nacionalinę normą, kaip antai 2014 m. sausio 10 d. Karaliaus dekreto 4/2014, kuriuo patvirtinamas iš Iberijos veislės kiaulių gaminamos mėsos, kumpio, mentės ir nugarinės kokybės standartai, 8 straipsnio 2 dalis, pagal kurią, siekiant geresnės minėtų gaminių kokybės, nustatytas minimalus 10 mėnesių kiaulių, iš kurių gaminami cebo kategorijos reikalavimus atitinkantys gaminiai, skerdimo terminas?
            
         
      (1)  OL L 47, 2009, p. 5.